हिन्दू और जैन धर्म में चातुर्मास का बड़ा ही सुंदर ढंग से बखान किया गया है. आषाढ़ मास के शुक्ल पक्ष की एकादशी से शुरु होकर चातुर्मास कार्तिक शुक्ल की शुक्ल पक्ष की एकादशी के दिन पूर्ण होता है. पुराणों के अनुसार इस वक्त भगवान विष्णु क्षीर सागर की अनन्त शैय्या पर योगनिद्रा के लिए चल जाते हैं. इसलिए चातुर्मास के प्रारंभ की एकादशी को देवशयनी एकादशी कहते हैं. इस चौमासे के अंत में जो एकादशी आती है उसे देव उठनी एकादशी कहते हैं क्योंकि यह समय भगवान के उठने का समय होता है. चूंकि इन चार महीनों में श्री विष्णु शयन करते हैं इसलिए इन महीनों में कोई भी धार्मिक व मांगलिक कार्य नहीं किया जाता.